Potrivit proiectului depus în 25 mai, persoanele fizice care nu se racordează la reţeaua publică de canalizare existentă în localitate sunt obligate să facă dovada că nu poluează solul şi pânza de apă freatică, în caz contrar fiind sancţionate cu amendă de la 2.000 la 4.000 de lei, notează Mediafax.

„Chiar dacă la momentul emiterii autorizaţiei de construcţie se stipulează obligativitatea racordării la reţele în termen de 6 luni de la finalizarea construcţiei şi chiar dacă regulamentul serviciului operatorilor prevede obligaţia racordării, aceste prevederi nu sunt suficiente şi nu rezolvă problema utilizatorilor care nu renunţă la fosele septice şi refuză racordarea la reţele. Soluţia ar fi un cadru legal care să oblige cetăţenii care locuiesc în imobile pe străzi unde există reţea de canalizare să prezinte dovada nepoluării solului şi a apei freatice, cu scopul protejării mediului înconjurător”, au motivat iniţiatorii propunerea legislativă.

Proiectul se află în consultare publică la Senat.